open-index/open-wikipedia-markdown huggingface dataset:
முத்து உவமை

**முத்து உவமை**, இயேசு விண்ணரசின் பெருமதியையும் அதை எப்படி அடைய முயற்சிக்க வேண்டு என்பதையும் விளக்குவதற்காக கூறிய உவமான கதையாகும். இது மத்தேயு 13:45-46 இல் கூறப்பட்டுள்ளது. இரண்டு வசனம் மட்டுமே கொண்ட சிறிய உவமையாகும்.

## உவமை
விவிலியத்தில் முத்து உவமை இவ்வாறு கூறப்பட்டுள்ளது.

வணிகர் ஒருவர் நல்முத்துகளைத் தேடிச் செல்கிறார். விலை உயர்ந்த ஒரு முத்தைக் கண்டவுடன் அவர் போய்த் தமக்குள்ள யாவற்றையும் விற்று அதை வாங்கிக்கொள்கிறார். விண்ணரசு இந்நிகழ்ச்சிக்கு ஒப்பாகும்.

## பொருள்
இதில் முத்து விண்ணரசை குறிக்கிறது. வியாபாரி தனது சொத்தனைத்தையும் விற்று முத்தை விலைக்கு வாங்குகிறான். அனால் முத்து அவன் வசம் வந்துவிட்ட படியால் அவன் முதல் இருந்ததைவிட செல்வந்தனாகிறான். இதில் கூறப்பட்டுள்ள உட்கருத்து யாதெனில் கிறிஸ்தவர்கள் இவ்வுலக சொத்துக்களை இழந்தாவது அல்லது செலவளித்தாவது மிகப்பெருமதியான விண்ணரசை தேடிக்கொள்ள வேண்டும் என்பதே. அழிந்து போகும் இவ்வுலக சொத்துக்களை பயன்படுத்தி அழியாத விண்ணரசை தேடுபவன் புத்திமான் என்பது கருத்தாகும்.

## உசாத்துணை
*கத்தோலிக்க கலைக்களஞ்சியம் உவமைகள்
*தமிழ் விவிலியம்

## வெளியிணப்புகள்
*தமிழ் கிறித்தவ சபை 

பகுப்பு:இயேசுவின் உவமைகள்
பகுப்பு:முத்துக்கள்
வீடுகட்டிய இருவரின் உவமை

**வீடுகட்டிய இருவரின் உவமை** இயேசு புதிய ஏற்பாட்டில் கூறிய உவமான கதையாகும். இது மத்தேயு 7:24-27 இல் கூறப்பட்டுள்ளது. இயேசுவின் போதனையை பின்பற்றுபவர்கள் அறிவாளிகள் என பொருள்படும்படி கூறினார்.

## உவமை
இருவர் வீடு கட்டத்தொடங்கினர். ஒருவன் அறிவாளி தனது வீட்டை பாறை மீது கட்டுகிறான். அறிவிலியான மற்றவன் தனது வீட்டை மணல் மீது கட்டுகிறான். பின்னர் மழை பெய்தது; ஆறு  பெருக்கெடுத்து ஓடியது; பெருங்காற்று வீசியது ஆனால் பாறை மீதிருந்த வீடோ விழாமல் நின்றது ஏனெனில் பாறையின் மீது அடித்தளம் இடப்பட்டிருந்ததால் "பாறை மேல் வீடு" விழவில்லை. ஆனால் மணல் மீது கட்டப்பட்ட வீடோ அழிந்த்து.

## பொருள்
இந்த உவம்மையின் பொருளானது ; இயேசு சொன்ன இவ் வார்த்தைகளைக் கேட்டு அதன்படி நடக்கிறவன் இயேசு எனும் பாறை மீது தனது அடித்தளத்தை இடுகிறான். ஆனால், அறிவிலியோ அவர் சொற் கேளாமல் போவதால் மணல் மீது தன் அடித்தளத்தை இடுகிறான்.

இறை சொல் கேட்கும் அறிவாளிகள், உலகில் வரும் சோதனைகள் மழை பெய்து பெருக்கெடுத்த ஆறு போல வந்தாலும் அம்மனிதன் (வீடு) பாவ வழிகளுக்குள் விழமாட்டான். ஏனெனில் பாறையான இயேசுவின் சொற்கள் மீது அவன் அடித்தளம் இடப்பட்டிருந்தது.

ஆனால் இயேசு சொன்ன வார்த்தைகளின் படி செயல்படாத எவரும் மணல்மீது தம் வீட்டைக் கட்டிய அறிவிலிக்கு ஒப்பாவார். உலகில் வரும் சோதனைகள் மழை பெய்து பெருக்கெடுத்த ஆறு போல வரும்போது அம்மனிதன் பாவ வழிகளுக்குள் விழுந்துவிடுவான். ஏனெனில் பாறையான இயேசுவின் சொற்கள் மீது அவன் அடித்தளம் இடப்பட்டவில்லை.

## இவற்றையும் பார்க்கவும்
*இயேசுவின் உவமைகள்
 
## உசாத்துணை
* கத்தோலிக்க கலைக்களஞ்சியம் உவமைகள்
* தமிழ் விவிலியம்

## வெளியிணப்புகள்
*தமிழ் கிறிதவ சபை 

பகுப்பு:இயேசுவின் உவமைகள்
கனிகொடா அத்திமரம் உவமை

250px|thumb|right|கனிகொடா அத்திமரம்
**கனிகொடா அத்திமரம்** இயேசு கூறிய உவமான கதையாகும். இது லூக்கா 13:6-9 இல் எழுதப்பட்டுள்ளது. இது பாவ வழிகளை விட்டு திரும்பாதவர்களுக்கு நடக்கவிருப்பதை விளக்கும் கதையாகும். மத்தேயு, மாற்கு நற்செய்திகளில் அத்திமரம் பற்றிய குறிப்பு உள்ளது, ஆனால் அவை உவமை வடிவில் இல்லாமல், இயேசு ஒரு கனிகொடா அத்திமரத்தைக் கண்டு அதனை சபித்ததாகவும் உடனே பட்டுப்போனதாகவும் குறிப்பிடப்பட்டுள்ளது.

## உவமை
ஒருவர் தம் திராட்சைத் தோட்டத்தில் அத்திமரம் ஒன்றை நட்டு வைத்திருந்தார். அவர் வந்து அதில் கனியைத் தேடியபோது எதையும் காணவில்லை. எனவே அவர் தோட்டத் தொழிலாளிடம், "பாரும், மூன்று ஆண்டுகளாக இந்த அத்தி மரத்தில் கனியைத் தேடி வருகிறேன், எதையும் காணவில்லை. ஆகவே இதை வெட்டிவிடும். இடத்தை ஏன் வீணாக அடைத்துக் கொண்டிருக்க வேண்டும்?" என்றார். தொழிலாளர் மறுமொழியாக, "ஐயா, இந்த ஆண்டும் இதை விட்டு வையும். நான் இதைச் சுற்றிலும் கொத்தி எருப் போடுவேன். அடுத்த ஆண்டு கனி கொடுத்தால் சரி, இல்லையானால் இதை வெட்டிவிடலாம்" என்று அவரிடம் கூறினார்.

## பொருள்
இதில் தோட்டக்காரர் கடவுளாகும். தொழிலாளர் பரிசுத்த ஆவியாகும். ஒரு மனிதனுக்கு கடவுள் அவனது பாவ வழிகளை விட்டு திரும்ப பல சந்தர்ப்பங்களை கொடுப்பார். ஆனால் பலன் இல்லாது போனால் கனிகொடா அத்திமரம் வெட்டப்பட்டு தீயில் போடப்படுவது போல நரகத்தில் தள்ளப்படுவார்கள்.

## இவற்றையும் பார்க்கவும்
* இயேசுவின் உவமைகள்

## உசாத்துணைகள்

## வெளியிணப்புகள்

* தமிழ் விவிலியம் மத்தேயு
* தமிழ் விவிலியம் லூக்கா
*  கத்தோலிக்க கலைக்களஞ்சியம் உவமைகள்
* தமிழ் கிறிஸ்தவ சபை  உவமைகள்

## மேற்கோள்கள்

பகுப்பு:இயேசுவின் உவமைகள்
பகுப்பு:லூக்கா நற்செய்தி
வளரும் விதை உவமை

**வளரும் விதை** இயேசு கூறிய ஓர் உவமானக் கதையாகும். இது விவிலியத்தில் மாற்கு 4:26-29 இல் குறிப்பிடப்பட்டுள்ளது. இது விண்ணரசைப் பற்றியதாகும். இவ்வுவமையின் கருத்துப்பற்றி பல கருத்து வேறுபாடுகள் காணப்படுகின்றன.

## உவமை
சரியான காலத்தில் ஒருவர் தனது தோட்டதில் விதைக்கிறார். அவர் எதுவும் செய்யாமலே நாட்கள் நகர்ந்து செல்கின்றன. அவருக்குத் தெரியாமல் விதை முளைத்து வளருகிறது. முதலில் தளிர், பின்பு கதிர், அதன் பின் கதிர் நிறைய தானியம் என்று நிலம் தானாகவே விளைச்சல் அளிக்கிறது. பயிர் விளைந்ததும் அவர் அரிவாளோடு புறப்படுகிறார். ஏனெனில் அறுவடைக் காலம் வந்துவிட்டது.

## இவற்றையும் பார்க்கவும்
* இயேசுவின் உவமைகள்

## உசாத்துணைகள்
* தமிழ் விவிலியம் மாற்கு நற்செய்தி
* கத்தோலிக்க கலைக்களஞ்சியம் உவமைகள்

## வெளியிணப்புகள்
* தமிழ் கிறிஸ்தவ சபை  உவமைகள்

பகுப்பு:இயேசுவின் உவமைகள்
சுப்பிரமணியம்

**சுப்பிரமணியம்** அல்லது **சுப்பிரமணியன்** என்னும் பெயர்களில் உள்ள கட்டுரைகள்:

* சுப்பிரமணியன் - தமிழ்க் கடவுள் முருகனின் மறுபெயர்.
* சுப்பிரமணிய பாரதி, கவிஞர்
* சுப்பிரமணிய சிவா-  இந்திய விடுதலை வீரர்

## சுப்பிரமணியம்
* சி. சுப்பிரமணியம் - இந்திய அரசியல்வாதி
* சுப்பிரமணியம் சீனிவாசன் (எஸ். எஸ். வாசன்), திரைப்படத் தயாரிப்பாளர்
* கே. சுப்பிரமணியம், திரைப்பட இயக்குநர்
* சுப்பிரமணியம் சுவாமி, இந்திய அரசியல்வாதி
* அழகு சுப்பிரமணியம், ஈழத்து எழுத்தாளர்
* சு. சுப்பிரமணியம், மலேசிய எழுத்தாளர்
* வ. ஐ. சுப்பிரமணியம், தமிழறிஞர்
* கே. ஏ. சுப்பிரமணியம், ஈழத்து இடதுசாரி அரசியல்வாதி
* வே. சுப்பிரமணியம், ஈழத்து எழுத்தாளர்
* சுப்பிரமணியம் சிவபாலன், ஈழத்து அரசியல்வாதி
* சுப்பிரமணியம் சுகிர்தராஜன், இலங்கை ஊடகவியலாளர்
* சுப்பிரமணியம் சிவநாயகம், இலங்கை பத்திரிகையாளர்
* தர்மவரப்பு சுப்பிரமணியம், தெலுங்குத் திரைப்பட இயக்குநர்
* க. அருள்சுப்பிரமணியம், ஈழத்து எழுத்தாளர்
* அருந்ததி சுப்பிரமணியம், எழுத்தாளர்
* மா. சுப்பிரமணியம், மலேசிய எழுத்தாளர்
* பொ. சுப்பிரமணியம், மலேசிய எழுத்தாளர்
* கெ. சுப்பிரமணியம், மலேசிய எழுத்தாளர்
* கோ. சுப்பிரமணியம், மலேசிய எழுத்தாளர்
* சுக. சுப்ரமணியம், மலேசிய எழுத்தாளர்
* வ. வே. சுப்பிரமணியம், இந்திய விடுதலைப் போராட வீரர்
* ச. சுப்பிரமணியம், மலேசிய அரசியல்வாதி
* நீலாவதி இராம. சுப்பிரமணியம், பத்திரிகையாளர்
* சுப்பிரமணியம் (மலேசிய எழுத்தாளர்)
* சி. சுப்பிரமணியம் (மலேசிய எழுத்தாளர்)
* ஏ. ஆர். சுப்பிரமணியம், மலேசிய எழுத்தாளர்
* நடராஜன் சுப்பிரமணியம், திரைப்பட நடிகர், தயாரிப்பாளர்
* க. நா. சுப்ரமண்யம், எழுத்தாளர்
* சுப்பிரமணியம் வேலுப்பிள்ளை, ஈழத்து எழுத்தாளர்
* சுப்பிரமணியம் ஸ்ரீகுமரன், ஈழத்து எழுத்தாளர்
* சஞ்சய் சுப்ரமணியம், இந்தியவியலாளர், வரலாற்றாளர்
* டி. யூ. சுப்பிரமணியம், ஓவியர் மணியம்
* சுப்பிரமணியம் சபாரத்தினம், ஈழத்து எழுத்தாளர்

## சுப்பிரமணியன்
* சிதம்பரம் சுப்பிரமணியன் - இந்திய நடுவண் (மத்திய) அமைச்சராய் இருந்தவர். இந்திய பசும் புரட்சிக்குப் பெரும்பங்களித்தவர்.
* சுப்பிரமணியன் சந்திரசேகர் - இயற்பியல் நோபல் பரிசு பெற்ற இந்தியர்
* பா. ரா. சுப்பிரமணியன், தமிழறிஞர்
* தேனி. மு. சுப்பிரமணி, எழுத்தாளர்

## திரைப்படங்கள்
* சந்தோஷ் சுப்பிரமணியம், தமிழ்த் திரைப்படம்
இரவில் வந்த நண்பன் உவமை

**இரவில் வந்த நண்பன்**  இயேசு கூறிய உவமான கதையாகும். இது லூக்கா நற்செய்தி லூக்கா 11:5-13இல் எழுதப்பட்டுள்ளது. மத்தேயு  7:9–11 இல் இக்கதையோடு ஒப்பிடக்கூடிய ஒரு வசனம் காணப்படுகிறது.

## உவமை

ஒருவர் தம் நண்பரிடம் நள்ளிரவில் சென்று, *நண்பா, மூன்று அப்பங்களை எனக்குக் கடனாகக் கொடு, என்னுடைய நண்பர் ஒருவர் பயணம் செய்யும் வழியில் என்னிடம் வந்திருக்கிறார். அவருக்குக் கொடுக்க என்னிடம் ஒன்றுமில்லை* என்றான். அதற்கு உள்ளே இருப்பவர், *எனக்குத் தொல்லை கொடுக்காதே. ஏற்கனவே கதவு பூட்டியாயிற்று. என் பிள்ளைகளும் என்னோடு படுத்திருக்கிறார்கள். நான் எழுந்திருந்து உனக்குத் தர முடியாது* என்றார். எனினும் அவர் விடாப்பிடியாய்க் கதவைத் தட்டிக் கொண்டேயிருந்ததால் அவர் தம் நண்பர் என்பதற்காக எழுந்து கொடுக்காவிட்டாலும், அவரது தொல்லையின் பொருட்டாவது எழுந்து அவருக்குத் தேவையானதைக் கொடுத்தார்.

## பின்னுரை

பின்னர் இயேசு இவ்வுவமையுடன் கூட இன்னுமொரு சிறிய உவமையைக் கூறி மேலுள்ள உவமையை தெளிவாக்குகிறார். இயேசு மக்களை நோக்கி: *பிள்ளை [[மீன்|மீனைக்]] கேட்டால் உங்களுள் எந்தத் தந்தையாவது மீனுக்குப் பதிலாகப் [[பாம்பு|பாம்பைக்]] கொடுப்பாரா? [[முட்டை]]யைக் கேட்டால் அவர் [[தேள்|தேளைக்]] கொடுப்பாரா? தீயோர்களாகிய நீங்களே உங்கள் பிள்ளைகளுக்கு நற்கொடைகள் அளிக்க அறிந்திருக்கிறீர்கள். அப்படியானால் விண்ணகத் தந்தை தம்மிடம் கேட்போருக்குத் தூய ஆவியைக் கொடுப்பது எத்துணை உறுதி* என்றார்.

## பொருள்

இயேசுவின் காலத்தில் யூதாவில் காணப்பட்ட வீடுகளில் இரவில் உறங்கும்போது முன்கதவை மூடி அதன் பின்னால் உறங்குவது வழக்கமாகும். ஆகவே இரவில் யாரும் கதவைத் திறக்க வேண்டுமாயின் எல்லோரும் தூக்கம் விட்டு எழ வேண்டும். இது இந்த கதையை விளங்குவதற்கு முக்கியமான ஒரு பின்னணியாகும்.

இவ்வுவமை இடைவிடாத செபத்தை வலியுறுத்துகிறது. இதன் பின்னுரை உவமையின் பொருளை விளக்குகிறது. இதன் மைய நோக்காக பின்வரும் இயேசுவின் வாய்மொழியைக் குறிப்பிடலாம்.

*கேளுங்கள், உங்களுக்குக் கொடுக்கப்படும். தேடுங்கள், நீங்கள் கண்டடைவீர்கள். தட்டுங்கள். உங்களுக்குத் திறக்கப்படும். ஏனெனில் கேட்போர் எல்லாரும் பெற்றுக்கொள்கின்றனர். தேடுவோர் கண்டடைகின்றனர். தட்டுவோருக்குத் திறக்கப்படும்.*

## இவற்றையும் பார்க்கவும்
*இயேசுவின் உவமைகள்

## உசாத்துணைகள்
* தமிழ் விவிலியம் மத்தேயு நற்செய்தி
* தமிழ் விவிலியம் லூக்கா நற்செய்தி
* கத்தோலிக்க கலைக்களஞ்சியம் உவமைகள்

## வெளியிணப்புகள்
*தமிழ் கிறிஸ்தவ சபை  உவமைகள்

## மேற்கோள்கள்

பகுப்பு:இயேசுவின் உவமைகள்
பகுப்பு:லூக்கா நற்செய்தி
பல்கோணக் கூம்பு

thumb|கட்டகக் கூம்பு
**பல்கோணக் கூம்பு** அல்லது **கூம்பகம்** (*Prismatoid*) என்பது ஒரு திண்ம வடிவம். வடிவவியலில் அடிப்புறம் ஒரு பல்கோணமாக இருந்து அதன் ஒவ்வொரு பக்கத்திலிருந்தும் எழுப்பும் முக்கோணங்கள் ஒரு முனையில் கூடினால் உண்டாகும் திண்ம வடிவமாகும். அடிப்புறம் கட்டமாக (சதுரமாக) இருந்தால், இதனை கட்டகக் கூம்பு அல்லது சதுரக்கூம்பு என்று அழைப்பர். இதனைப் படத்தில் காணலாம். 5000 ஆண்டுகளுக்கும் முன்னர் எகிப்தியர் எழுப்பிய பிரமிடு என்னும் கட்டடடங்கள் இவ் வகையானவைதான். அடிப்புறம், ஐங்கோணமாக, அறுகோணமாக என்று ஏதாவதொரு பல்கோணமாக இருக்கலாம். அடிப்புறம் வட்டமாக இருந்தால் இதனை அடைமொழி இல்லாமல் கூம்பு என்று கூறப்படும்.

thumb|தொல் பழம் எகிப்திய பிரமிடுகள்

பகுப்பு:பன்முகத்திண்மங்கள்
பன்னிரண்டுமுக ஐங்கோணகம்

thumb|200px|பன்னிரண்டு ஐங்கோணகம்
**பன்னிரண்டுமுக ஐங்கோணகம்** அல்லது **பன்னிருமுகி** (*Dodecahedron*) என்பது 12 தட்டையான சீர் ஐங்கோணங்களைக் கொண்டு அடைக்கவல்ல ஒரு திண்மவடிவம். இது புகழ் பெற்ற பிளேட்டோவின் ஐந்து சீர்திண்மங்களில் ஒன்று. மூன்று ஐங்கோணங்கள் ஒரு முனையில் முட்டுமாறு அமைந்துள்ள வடிவம். 
right
## பரப்பளவும் கன (பரும) அளவும்
ஒரு சீரான பன்னிரண்டுமுக ஐங்கோணகத்தில் உள்ள ஐங்கோணத்தின் நீளம் \ a அதன் மேற்பரப்பளவு \ A யும், கன அளவு (பரும அளவு) \ V யும் கீழ்க்காணும் சமன்பாடுகளால் கணக்கிடலாம்.
:A=3\sqrt{25+10\sqrt5}a^2
:V=\begin{matrix}{1\over4}\end{matrix}(15+7\sqrt5)a^3

பகுப்பு:பிளேட்டோவின் சீர்திண்மங்கள்
இருபதுமுக முக்கோணகம்

thumb|200px|இருபதுமுக முக்கோணகம்
**இருபதுமுக முக்கோணகம்** அல்லது **இருபதுமுகி** (*Icosahedron*) என்பது தட்டையான இருபது சமபக்க முக்கோணங்களால் அடைபட்ட ஒரு சீர்திண்ம வடிவு. இது பிளேட்டோவின் ஐந்து சீர்திண்ம வடிவுகளில் ஒன்றாகும். இது முக்கோணங்களால் ஆன குவிந்த வடிவுடைய திண்ம வடிவம். ஐந்து சமபக்க முக்கோணங்கள் ஒரு முனையில் சேருமாறு மொத்தம் 12 முனைகளும் (உச்சிகளும்) 30 ஒரங்களும் கொண்ட வடிவம்.
right
## அளவுகள்
ஒரு சீரான இருபதுமுக முக்கோணகத்தில் உள்ள முக்கோணம் ஒன்றின் நீளம் a ஆனால், இந்த திண்மத்தின் 12 முனைகளையும் தொட்டுக்கொண்டு மூடும் உருண்டையின் ஆரத்தைக் கீழ்க்காணும் சமன்பாடால் (ஈடுகோளால்) அறியலாம்.

: r_u = \frac{a}{2} \sqrt{\phi \sqrt{5}} = \frac{a}{4} \sqrt{10 +2\sqrt{5}} \approx 0.9510565163 \cdot a 

அதே போல, இருபது முக்கோண முகங்களையும் தொட்டுக்கொண்டு இத் திண்மத்தின் உள்ளே அமையும் உருண்டையின் ஆரத்தைக் கீழ்க்காணும் சமன்பாடால் (ஈடுகோளால்) அறியலாம்.

: r_i = \frac{\phi^2 a}{2 \sqrt{3}} = \frac{a}{12} \sqrt{3} \left(3+ \sqrt{5} \right) \approx 0.7557613141\cdot a 

மேலே குறிப்படதில் \ \phi என்பது பொன் விகிதம் ஆகும் (சுமார் 1.6) ஆகும்.

## மேற்பரப்பும் கன (பரும) அளவும்
மேற்பரப்பு *A* என்றும் கன அளவு (பரும அளவு) *V* என்றும் கொண்டால், முக்கோணத்தின் நீளம் *a* என்று கொண்டு கீழ்க்காணும் சமன்பாட்டால் பரப்பளவும் கன அளவும் அறியலாம்.:
:A=5\sqrt3a^2
:V=\begin{matrix}{5\over12}\end{matrix}(3+\sqrt5)a^3

## மேற்கோள்கள்

பகுப்பு:பிளேட்டோவின் சீர்திண்மங்கள்
எண்முகி

thumb|200px|எண்முக முக்கோணகம்
right

**எண்முக முக்கோணகம்** அல்லது **எண்முகி** அல்லது **எண்முகத்திண்மம்** (*Octahedron*) என்பது எட்டு சமபக்க முக்கோணங்களால் அடைபட்ட ஒரு சீர்திண்ம வடிவு. நான்கு சமபக்க முக்கோணங்கள் ஒரு முனையில் கூடும். இப்படி மொத்தம் 6 முனைகள் (உச்சிகள்) உண்டு. இந்த வடிவமானது இரு முக்கோணங்கள் கூடிய மொத்தம் 12 ஓரங்களைக் கொண்டுள்ளது. 

## பரப்பளவும் கன (பரும) அளவும்

முக்கோணத்தின் ஒரு பக்க நீளத்தை \ a என்று கொண்டால், இத்திண்மத்தின் மேற்பரப்பு \ A வும், கன அளவு (பரும அளவு) \ Vயும் கீழ்க்காணும் சமன்பாடுகளால் அறியலாம். 

:A=2\sqrt{3}a^2
:V=\begin{matrix}{1\over3}\end{matrix}\sqrt{2}a^3

## மேற்கோள்கள்
பகுப்பு:பிளேட்டோவின் சீர்திண்மங்கள்
பகுப்பு:வடிவவியல் வடிவங்கள்‎
பகுப்பு:இயங்குபடம் உள்ள கட்டுரைகள்
நான்முக முக்கோணகம்

thumb|200px|நான்முக முக்கோணகம்
right
**நான்முக முக்கோணகம்** (இலங்கை வழக்கு: நான்முகி) என்பது நான்கு சமபக்க முக்கோணங்களால் அடைபடும் ஒரு திண்ம வடிவு. ஒரு சீரான பல்கோண வடிவத்தால் மிகக்குறைந்த எண்ணிக்கையில் பயன்படுத்தி ஒரு திண்ம வடிவம் பெறுவது இதுவே. எப்படி ஒரு சமதள பரப்பை அடைக்க, மிகக் குறைந்த எண்ணிக்கையாக மூன்றே மூன்று நேர்க்கோடுகள்தாம் தேவையோ, அதே போல ஒரு முப்பரிமாண (முத்திரட்சியான) திண்ம வடிவை அடைக்க மிகக்குறைந்த எண்ணிக்கையாக நான்கே நான்கு முக்கோணங்களே போதும்.

## நான்முக முக்கோணகத்தை எப்படிச் செய்வது?
ஒரு அட்டைத்தாளில் கீழ்க்கண்டவாறு படம் வரைந்து முக்கோணப் பக்கங்களின் ஓரத்தில் மடித்து நான்முக முக்கோணகத்தைச் செய்யலாம்.
center|120px

## மேற்பரப்பளவும் கன (பரும) அளவும்
நான்முக முக்கோணகத்தில் உள்ள ஒரு முக்கோணத்தின் நீளம் \ a என்று கொண்டால், இத் திண்மத்தின் மேற்பரப்பளவு \ A  ஆகவும் , கன அளவு (பரும அளவு) \ V  ஆகவும் கீழ்க்காணும் சமன்பாடுகளால் அறியலாம்:

:A=a^2\sqrt{3}
:V=\begin{matrix}{1\over12}\end{matrix}a^3\sqrt{2}

பகுப்பு:பிளேட்டோவின் சீர்திண்மங்கள்
பிளேட்டோவின் சீர்திண்மங்கள்

வடிவவியலில் **பிளேட்டோவின் சீர்திண்மங்கள்** என்பவை ஐந்து இயல்பான திண்ம வடிவங்கள் ஆகும். எல்லா பக்கங்களும் ஒரே அளவாயும் எல்லா கோணங்களும் ஒரே அளவாயும் உள்ள தட்டையான (இரு பரிமாண) சீர் பல்கோண வடிவங்களைக் கொண்டு அமைக்கப்படும் குவிந்த அடைபட்ட திண்ம வடிவங்கள் ஐந்தே ஐந்து என்று நிறுவியுள்ளார்கள். இவைகளுக்கு பிளேட்டோவின் சீர்திண்மங்கள் என்று பெயர். அவையாவன நான்முக முக்கோணகம், அறுமுக கட்டகம், எண்முக முக்கோணகம், பன்னிரண்டுமுக ஐங்கோணகம், இருபதுமுக முக்கோணகம் ஆகும்.

பகுப்பு:பிளேட்டோவின் சீர்திண்மங்கள்‎
பகுப்பு:பன்முகத்திண்மங்கள்
ஐக்கிய நாடுகளின் உணவு மற்றும் வேளாண்மை அமைப்பு

இத்தாலி ரோமைத் தலைமையகமாகக் கொண்டியங்கும் பொதுவாக உணவு மற்றும் விசாய அமைப்பென அறியப்படும் ஐக்கிய நாடுகளின் உணவு மற்றும் வேளாண்மை அமைப்பானது மக்களின் ஊட்ட நலனை (போஷாக்கை) அதிகரிப்பதற்கும் வாழ்க்கைத்தரத்தை உயர்த்துவதற்கும், வேளாண்மை (விவசாய) மற்றும் உணவுப் பொருட் தயாரிப்பு, சந்தைப்படுத்தல், விநியோகம் போன்றவற்றுடன் கிராமங்களை விருத்தி செய்து பசி பட்டினியை நீக்கப் பாடுபடுகின்றது. ஐக்கிய அமெரிக்கா, ஐரோப்பிய நாடுகள் ஆகியன கம்பளிகள், உணவு, வீடுகள், சிறகவரை போன்றவற்றை தேவையானவர்களுக்கு இவ்வமைப்பினூடாக வழங்கியுள்ளன. இதன் இலச்சினையிலுள்ள *fiat panis* என்பதன் பொருளானது "ரொட்டி (இலங்கைத் தமிழ்: பாண்) ஆவது இருக்கவேண்டும்" என்பதாகும்.

1945 இல் இவ்வமைப்பானது கனடாவில் கியூபெக் நகரில் ஆரம்பிக்கப்பட்டது. 1951 ஆம் ஆண்டு தலைமை அலுவலகமானது வாஷிங்டன், ஐக்கிய அமெரிக்காவில் இருந்து ரோமுக்கு மாற்றப்பட்டது. 11 ஏப்ரல் 2006 இல் 190 அங்கத்துவர்களைக் கொண்டுள்ளது (189 அங்கத்துவ நாடுகளும், ஐரோப்பிய ஒன்றியமும்). இந்த அமைப்பு துவங்குவதற்கான முதல் விதை 1971ம் ஆண்டு ஸ்பெயின் நாட்டில் நடந்த ஐரோபிய வேளாண்
மாநாட்டில் (European Confederation of Agricultire) கலந்துகொண்ட அறிஞர்களால் ஊன்றப்பட்டது.
## முதன்மை இலக்குகள்
* வளர்ந்து வரும் நாடுகளிக்கான உதவிகளை அதிகரித்தல்
* ஊட்டசத்து (போஷாக்கு), உணவு, விவசாயம், காடுகள், மீன்பிடி பற்றிய அறிவினை வளர்த்தல்
* அரசுகளிற்கு ஆலோசனை வழங்குதல்
* உணவு மற்றும் விவசாயப் பிரச்சினைகளை நடுநிலையுடன் அலசி ஆராய்ந்து அது தொடர்பான பக்கம் சாராக் கொள்கைகளை உருவாக்குதல்

## விசேட திட்டங்கள்
கரிபியன் கடற்கரையோரமாகக் காணப்பட்ட பழ ஈயினைக் கட்டுப்படுத்தியது. அத்துடன் இப்பகுதியில் காணப்பட்ட கால்நடைகளில் நோயை உருவாக்கிய ஒட்டிண்ணிகளை (Tick) அகற்றியது.

## இவற்றையும் பார்க்கவும்
* உலக உணவு நாள்

## வெளியிணைப்புகள்
* உணவு மற்றும் விவசாய அமைப்பின் உத்தியோகபூர்வ இணையத்தளம் 

பகுப்பு:ஐக்கிய நாடுகள் நிறுவனங்கள்
புதையல் உவமை

**புதையல்** அல்லது மறந்துள்ள புதையல் இயேசு தனது போதனைகளின் போது விண்ணரசை விளக்குவதற்காக கூறிய உவமானக் கதையாகும். இது மத்தேயு 13:44 இல் எழுதப்பட்டுள்ளது. இது முத்து உவமைக்கு முன்னதாக கூறப்பட்டது. இது ஒருவசனம் மட்டுமேயுள்ள சிறிய உவமையாகும்.
## உவமை
ஒருவர் நிலத்தில் மறைந்திருந்த புதையல் ஒன்றைக் கண்டுபிடிக்கிறார். அவர் அதை மூடி மறைத்து விட்டு மகிழ்ச்சியுடன் போய்த் தமக்குள்ள யாவற்றையும் விற்று அந்த நிலத்தை வாங்கிக்கொள்கிறார்.

## பொருள்
இயேசு விண்ணரசை மறைந்திருக்கும் புதையலுக்கு ஒப்பிடுகிறார். அதை கண்ட மனிதன் போய் தனக்குள்ளதெல்லாவற்றையும் விற்று அந்நிலத்தை விலைக்கு வாங்கி புதியலை அடைகிறான். அதனால் அவன் முன்னரை விட செல்வந்தனாகிறான். அழியக்கூடிய இவ்வுலக செல்வங்களைக் கொண்டு அழியாத விண்ணக செல்வங்களை தேட வேண்டும் என்பது இதன் பொருளாகும்.

## ஏனைய நூல்கள்
விவிலியத்தின் ஏனைய நற்செய்தி நூல்களில் இவ்வுவமை காணப்படுவதில்லை. ஆனாலும் விவிலிய நூலாக ஏற்கப்படாத தோமையாரின் நற்செய்தி நூலில் இதனை ஒத்த உவமை ஒன்று காணப்படுகிறது. இது 109 வது வசனத்தில் கூறப்பட்டுள்ளது. பின்வரும் தோமையாரின் நற்செய்தியின் வசனம் பற்றசன்-மேயர் (Patterson-Meyer) ஆங்கில மொழிபெயர்ப்பின் தமிழாக்கமாகும்.

109. இயேசு கூறியதாவது."(தந்தையின்) அரசு பினவரும் நிகழ்ச்சிக்கு ஒப்பாகும்; தனது நிலத்தில் ஒரு புதையல் மறைந்திருந்தும் அதை அம்மனிதன் அறியாமல் இருந்தான். அவன் மரித்தபோது அந்நிலத்தை மகனுக்கு விட்டுச்சென்றான். மகனும் புதையல் பற்றி அறியாது நிலத்தை வேறு ஒருவருக்கு விற்றுவிடுகிறான். நிலத்தை வாங்கியவனோ நிலத்தை உழும்போது புதையலை கண்டுபிடித்தான். பின்பு அவன் எல்லோருக்கும் பணத்தை வட்டிக்கு கொடுக்கும் பெருஞ்செல்வந்தனானான்.

## இவற்றையும் பார்க்கவும்
*இயேசுவின் உவமைகள்

## உசாத்துணைகள்
* தமிழ் விவிலியம் மத்தேயு நற்செய்தி
* கத்தோலிக்க கலைக்களஞ்சியம் உவமைகள்

## வெளியிணப்புகள்
*தமிழ் கிறிஸ்தவ சபை  உவமைகள்

பகுப்பு:இயேசுவின் உவமைகள்
திராட்சை தோட்ட வேலையாட்கள் உவமை

**திராட்சை தோட்ட வேலையாட்கள்** இயேசு விண்ணரசின் தன்மையை விளக்குவதற்காக தனது போதனைகளின் போது கூறிய ஒரு உவமான கதையாகும். இது விவிலியத்தின்  இல் காணப்படுகிறது.

## சொல் விளக்கம்

தெனரியம் (denarius) எனப்து பழைய உரோமை இராச்சியத்தின் ஒரு வெள்ளிக்காசு ஆகும். 25 வெள்ளி காசுகள் ஒரு பொற்காசுக்கு சமனாகும். இங்கே குறிப்பிடப்ப்பட்டுள்ள மணித்தியாலங்கள் அக்காலத்தில் யூதா நாட்டில் வழக்கில் இருந்த நேர முறையின் படியானவையாகும். இவை சூரிய உதயத்திலிருந்து கணக்கிடப் பட்டவையாகும்.

## உவமை

நிலக்கிழார் (பண்ணையாளர்) ஒருவர் தம் தோட்டதில் வேலையாள்களை தேடும் நோக்கில் விடியற்காலையில் வெளியே சென்றார். அவர் நாளொன்றுக்கு ஒரு தெனரியம் கூலி என வேலையாள்களுடன் ஒத்துக்கொண்டு அவர்களைத் தம் திராட்சைத் தோட்டத்துக்கு அனுப்பினார். பின்பு மூன்றம் மணிவேலையில் அவர் வெளியே சென்ற பொழுது சந்தை வெளியில் வேறுசிலர் வேலையின்றி நிற்பதைக் கண்டார்.  அவர்களிடம்,"நீங்களும் என் திராட்சைத் தோட்டத்துக்குப் போங்கள் நேர்மையான கூலியை உங்களுக்குக் கொடுப்பேன்" என்றார். அவர்களும் சென்றனர். மீண்டும் ஒன்பதாம் மணிவேலையிலும் வெளியே சென்று அப்படியே செய்தார். பதினோராம் மணிவேளையிலும் வெளியே சென்று வேறு சிலர் நிற்பதைக் கண்டார். அவர்களிடம்,"நாள் முழுவதும் வேலை செய்யாமல் ஏன் இங்கே நின்று கொண்டிருக்கிறீர்கள்?" என்று கேட்டார். அவர்கள் அவரைப் பார்த்து," எங்களை எவரும் வேலைக்கு அமர்த்தவில்லை" என்றார்கள். அவர் அவர்களிடம்,"நீங்களும் என் திராட்சைத் தோட்டத்துக்குப் போங்கள்" என்றார்.

மாலையானதும் திராட்சைத் தோட்ட உரிமையாளர் தம் மேற்பார்வையாளிடம், "வேலையாள்களை அழைத்துக் கடைசியில் வந்தவர் தொடங்கி முதலில் வந்தவர்வரை அவர்களுக்கிய கூலி கொடும்" என்றார். எனவே பதினோராம் மணிவேளையில் வந்தவர்கள் ஒரு தெனரியம் வீதம் பெற்றுக் கொண்டனர்.  அப்போது முதலில் வந்தவர்கள் தங்களுக்கு மிகுதியாகக் கிடைக்கும் என்று எண்ணினார்கள். ஆனால் அவர்களும் ஒரு தெனரியம் வீதம் தான் பெற்றனர். அவர்கள் அதைப் பெற்றுக் கொண்டபோது அந்நிலக்கிழாருக்கு எதிராக முணுமுணுத்து,  "கடைசியில் வந்த இவர்கள் ஒரு மணி நேரமே வேலை செய்தார்கள். பகல் முழுவதும் வேலைப் பளுவையும் கடும் வெயிலையும் தாங்கிய எங்களோடு இவர்களையும் இணையாக்கி விட்டீரே" என்றார்கள். அவரோ அவர்களுள் ஒருவரைப் பார்த்து,"தோழரே, நான் உமக்கு அநியாயம் செய்யவில்லை. நீர் என்னிடம் ஒரு தெனரியம் கூலிக்கு ஒத்துக் கொள்ளவில்லையா?  உமக்குரியதைப் பெற்றுக் கொண்டு போய்விடும். உமக்குக் கொடுத்தபடியே கடைசியில் வந்த இவருக்கும் கொடுப்பது என் விருப்பம். எனக்குரியதை நான் என் விருப்பப்படி கொடுக்கக் கூடாதா? அல்லது நான் நல்லவனாய் இருப்பதாய் உமக்குப் பொறாமையா?" என்றார்.

## பொருள்

இதில் திராட்சைத்தோட்டம் விண்ணரசாகவும்,பண்ணையாளர் கடவுளாகவும் கிறிஸ்தவர் பணியள்களாகவும் உவமானப்படுத்தப்பட்டுள்ளனர். இதன் பொருள் விண்ணரசிற்கு வேலை செய்பவர்கள் யாவரும்  இறுதியில் பெறப்போகும் ஊதியம் சமன் என்பதே. இவ்வுலகில் கடவுளுக்கு சிறிய அளவில் வேலை செய்தவனும் பாரிய வேலைகளை செய்தவனும் விண்ணரசில் ஒரே மாதிரியாகத்தான் நோக்கப்படுவார்கள். அதாவது விண்ணரசில் தலைவர் சீடர் சிறியவர் பெரியவர் என்ற பேதம் கிடையாது.

## இவற்றையும் பார்க்கவும்

* இயேசுவின் உவமைகள்

## உசாத்துணைகள்
* தமிழ் விவிலியம் மத்தேயு நற்செய்தி
* கத்தோலிக்க கலைக்களஞ்சியம் உவமைகள்
* யாகூ அகராதி தெனரியம்

## வெளியிணப்புகள்
* தமிழ் கிறிஸ்தவ சபை  உவமைகள்

## மேற்கோள்கள்

பகுப்பு:இயேசுவின் உவமைகள்
கிறிஸ்தோபர் கொக்கரல்

thumb|right|கிறிஸ்தோபர் கொக்கரல்

**கிறிஸ்தோபர் கொக்கரல்** (ஜூன் 4, 1910 – ஜூன் 1, 1999) அவர்கள் நிலம் நீர் ஆகிய இரண்டின் மீதும் செலுத்தவல்ல *காற்று மெத்தை உந்தாகிய* ஹோவர்கிராஃவ்ட்டை கண்டுபிடித்தவராவார். ஆங்கிலேயரான இவர் 1969 இல் சேர் பட்டம் வழங்கிக் கௌரவிக்கப்பட்டார்.

இங்கிலாந்தின் கேம்பிரிட்ஜில் பிறந்த கொக்கரல் கிரசாம்ஸ் பாடசாலையில் கல்வி கற்றார். பின்னர் பீற்றர்ஹவுஸில் எந்திரவியல் கற்றார். 1935 இல் மார்க்கோனி நிறுவனத்தில் பணியாற்ற ஆரம்பித்தார். அதனைத் தொடர்ந்து திருமணம் செய்து கொண்டார்.

பகுப்பு:கண்டுபிடிப்பாளர்கள்
பகுப்பு:1910 பிறப்புகள்
பகுப்பு:1989 இறப்புகள்
பகுப்பு:1999 இறப்புகள்
பகுப்பு:ஆங்கிலேயக் கண்டுபிடிப்பாளர்கள்

## மேற்கோள்கள்
டெஸ்மண்ட் ஹெய்ன்ஸ்

**டெஸ்மண்ட் லியோ ஹெய்ன்ஸ்** (Desmond Leo Haynes) (பிறப்பு பெப்ரவரி 15, 1956) என்பவர் மேற்கிந்தியத் தீவுகள் துடுப்பாட்ட அணியின் முன்னாள் வீரர் ஆவார். இவர் 1991 ஆம் ஆண்டின் விசுடன் நாட்குறிப்பின் சிறந்த துடுப்பாட்ட வீரராகவும் இடம்பெற்றார்.1980 ஆம் ஆண்டுகளில் இவர் கார்டன் கிரீனிஜ் என்பவருடன் இணைந்து தேர்வுத் துடுப்பாட்டப் போட்டிகளில் மட்டையாடினார். இந்த இணை 6482 ஓட்டங்களை எடுத்துள்ளனர். தேர்வுத் துடுப்பாட்டப் போட்டிகளில் அதிக ஓட்டங்கள் எடுத்துள்ள இணைகளின் வரிசையில் இவர்கள் மூன்றாவது இடத்தினைப் பிடித்தனர். இவர் 116 தேர்வுத் துடுப்பாட்டப் போட்டிகளில் விளையாடி 7487 ஓட்டங்களை 42.29 எனும் மட்டையாட்ட விகிதத்தில் எடுத்துள்ளார். 1980 ஆம் ஆண்டில் இங்கிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 184 ஓட்டங்கள் எடுத்ததே அதிகபட்ச ஓட்டமாகும்.ஒருநாள் பன்னாட்டுத் துடுப்பாட்டப் போட்டியில் தனது அறிமுகப் போட்டியிலேயே நூறு ஓட்டங்களை எடுத்துள்ளார்.

## சர்வதேசப் போட்டிகள்
1978 ஆம் ஆண்டில் ஆத்திரேலியத் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. மார்ச் 3 இல் போர்ட் ஆஃப் ஸ்பெயினில் ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். போட்டியின் முதல் ஆட்டப் பகுதியில் 75 பந்துகளில் 61 ஓட்டங்கள் எடுத்து ஹிக்ஸ் பந்துவீச்சில் ஆட்டமிழந்தார். இதில் 7 நான்கு ஓட்டங்களும் 2 ஆறோட்டங்களும் அடங்கும். இந்தப் போட்டியில் மேற்கிந்தியத் தீவுகள் அணி ஒரு ஆட்டப்பகுதி மற்றும் 106 ஓட்டங்களில் வெற்றி பெற்றது. இதே தொடரில் இந்த அணிக்கு எதிரான ஒருநாள் பன்னாட்டுத் துடுப்பாட்டப் போட்டியிலும் இவர் அறிமுகமானார். தனது அறிமுகப் போட்டியிலேயே 148 ஓட்டங்கள் எடுத்தார். இதன்மூலம் அறிமுகப் போட்டியில் அதிக ஓட்டங்கள் எடுத்த வீரர் மற்றும் விரைவாக அறிமுகப் போட்டியில் நூறு ஓட்டங்கள் எடுத்தவர் ஆகிய சாதனைகளைப் படைத்தார்.  இந்தச் சாதனை தற்போது வரை எந்த வீரராலும் முறியடிக்கப்படவில்லை. 1979 ஆம் ஆண்டில் நடைபெற்ற துடுப்பாட்ட உலகக் கிண்ணத் தொடரில் கோப்பை வென்ற மேற்கிந்தியத் தீவுகள் அணியில் இவர் இடம் பெற்றிருந்தார். மேலும் 1983, 1987 மற்றும் 1992 ஆகிய ஆண்டுகளில் நடைபெற்ற உலகக் கோப்பைத் தொடர்களிலும் இவர் விளையாடினார்.25 ஆவது போட்டித் தொஅரில் இவர் 854 ஓட்டங்களை 37.13 எனும் மட்டையாட்ட விகித்ததில் எடுத்தார். அதில் மூன்று அரை நூறு மற்றும் ஒரு நூறு ஓட்டங்களும் அடங்கும். டிசம்பர் 10, 2013 அன்றைய கணக்கின்படி ஒருநாள் பன்னாட்டுத் துடுப்பாட்டப் போட்டிகளில் தனது முதல் மற்றும் இறுதி போட்டிகளில் நூறு ஓட்டங்கள் எடுத்த இரண்டு வீரர்களில் ஒருவராகத் திகழ்ந்தார். இங்கிலாந்துத் துடுப்பாட்ட அணியின் டென்னிஸ் அமிஸ் மற்றொரு வீரர் ஆவார்.1994 ஆம் ஆண்டில் இங்கிலாந்துத் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 8 இல் பிரிட்ஸ்டவுனில் இங்கிலாந்துத் துடுப்பாட்ட அணிக்கு எதிரான நான்காவது தேர்வுத் துடுப்பாட்டப் போட்டியில் இவர் இறுதியாக விளையாடினார். போட்டியின் முதல் ஆட்டப் பகுதியில் 51 பந்துகளில் 35 ஓட்டங்கள் எடுத்து ஃபிரேசர் பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் 42 பந்துகளில் 15 ஓட்டங்கள் எடுத்து டஃப்னெல் பந்துவீச்சில் ஆட்டமிழந்தார்.இந்தப் போட்டியில் இங்கிலாந்து அணி 208 ஓட்டங்களில் வெற்றி பெற்றது.

## சான்றுகள்


பகுப்பு:வாழும் மக்கள்
பகுப்பு:1956 பிறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
சித்திரலேகா மௌனகுரு

**சித்திரலேகா மௌனகுரு** ஈழத்தின் குறிப்பிடத்தக்க பெண் எழுத்தாளர்களில் ஒருவராவார். இவர், ஈழத்தில் பெண் கவிஞர்கள் பலரது கவிதைகளைத் தொகுத்து வெளிவந்த முதற் தொகுப்பான *சொல்லாத சேதிகள்* நூலின் பதிப்பாசிரியரும் ஆவார்.

## இவர் தொகுத்த நூல்கள்
* *சொல்லாத சேதிகள்*
* *சிவரமணி கவிதைகள்*
* *உயிர்வெளி* (பெண்களின் காதல் கவிதைகள்)

## வெளி இணைப்பு
* சொல்லாத சேதிகள் - நூலகம் திட்டம் 
* பேராசிரியை திருமதி சித்திரலேகா மௌனகுருவால் கௌரவிக்கப்பட்டார் - 

பகுப்பு:ஈழத்து எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:இலங்கைப் பெண் எழுத்தாளர்கள்
பகுப்பு:இலங்கைப் பெண்ணியவாதிகள்
பகுப்பு:வாழும் மக்கள்
கோர்டன் கிரீனிட்ச்

**கோர்டன் கிரீனிட்ச்** (பிறப்பு மே 1, 1951) மேற்கிந்தியத் தீவுகளின் முன்னாள் துடுப்பாளர். இவரும் டெஸ்மண்ட் ஹெய்ன்சும் மேற்கிந்தியத் தீவுகளின் மிகச் சிறந்த ஆரம்பத் துடுப்பாளர்களாக விளங்கினர்.

* ரெஸ்ற்கள் - 108, ஓட்டங்கள் - 7558, சராசரி - 44.72, சதங்கள் - 19
* ஒருநாள் போட்டிகள் - 128, ஓட்டங்கள், 5134, சராசரி - 45.03, சதங்கள் - 11

பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:பார்படோசு விளையாட்டு வீரர்கள்
சாளுவன்குப்பம் புலிக்குடைவரை

**சாளுவன்குப்பம் புலிக்குடைவரை** என அழைக்கப்படும் குடைவரை ஒன்று தமிழ் நாட்டிலுள்ள மாமல்லபுரத்துக்கு வடக்கே சென்னை நோக்கிச் செல்லும் பாதைக்கு அருகே சாளுவன்குப்பம் என்னும் ஊரில் அமைந்துள்ளது.

## பெயர்
புலி ( சிங்கம் ) ... புலிக்குடைவரை அல்லது புலிக்குகை என்ற பெயர் வழக்கில் வந்துவிட்டாலும், இங்கே புலிச் சிற்பங்கள் எதுவும் கிடையாது. இங்குள்ள சிற்பங்களைக் கருத்தில் எடுக்கும்போது இதை "யாளிக்குகை" அல்லது "சிம்மக்குகை" என்பதே பொருத்தமாக இருக்கும்.

## அமைப்பு
கடற்கரையை அண்டி அமைந்துள்ள சிறிய பாறையொன்றைக் குடைந்து இது உருவாக்கப்பட்டுள்ளது. இந்தக் குடைவரை நிகழ்ச்சிகள் நடத்துவதற்கான ஒரு மேடை போன்ற அமைப்பில் உள்ளது. இங்கே கருவறைகள் எதுவும் இல்லை. இதன் தளம் நிலத்தில் இருந்து 2 மீட்டர் உயரத்தில் உள்ளது இத்தளத்தை அடைவதற்கு அதன் முன்புறத்தில் படிகள் அமைக்கப்பட்டுள்ளன. இக்குடைவரையில் அதிட்டானம், தூண்கள், கபோதம், கூடு, சாலை, நாசிகம் போன்ற அமைப்புகள் உள்ளன. எனினும் இவற்றுட் சில அம்சங்கள் முற்றுப்பெறாத நிலையிலேயே காணப்படுகின்றன. முகப்பில் இந்த மண்டபத்தைச் சுற்றி 11 யாளித் தலைகள் அரை வட்ட அமைப்பில் செதுக்கப்பட்டுள்ளன.

## பயன்பாடு
தமிழ் நாட்டில் காணப்படும் ஏனைய குடைவரைகளினின்றும் வேறுபாடான அமைப்பைக் கொண்ட இக்குடைவரையின் நோக்கம் குறித்துப் பல கருத்துக்கள் ஆய்வாளர்களால் முன்வைக்கப்பட்டுள்ளன. இது ஒரு கோயில் என்று சிலரும், நிகழ்ச்சிகள் நடத்துவதற்கான ஒரு மேடையாக இருக்கலாம் என வேறு சிலரும், முன்னேயுள்ள வெளியில் நிகழ்ச்சிகள் நடைபெறும்போது மன்னன் இருந்து பார்ப்பதற்கான மேடையே இது என இன்னொரு சாராரும் கருத்துத் தெரிவித்துள்ளனர். இதற்கு அருகில் உள்ள கல்வெட்டு ஒன்றில் இறைவன் அல்லது அரசன் எழுந்தருளும் இடம் எனப் பொருள்படும் "திருவெழுச்சில்" என்னும் சொல் காணப்படுவதால் இது ஒரு உற்சவ மண்டபமாகவோ, அரசன் அமரும் இடமாகவோ இருக்கலாம் என்ற கருத்தும் உள்ளது.

## மேற்கோள்கள்

## இவற்றையும் பார்க்கவும்
*சாளுவன்குப்பம் முருகன் கோவில்
* சாளுவன்குப்பம் அதிரணசண்ட பல்லவேஸ்வரம்

செங்கல்பட்டு மாவட்ட இந்து கோயில்கள்
பகுப்பு:தமிழக தொல்லியற்களங்கள்
பகுப்பு:தமிழகத்துக் குடைவரைகள்
கலியன் கேட்ட வரங்கள்

அய்யாவழி புராண வரலாற்றின் அடிப்படையில் கலியன் எனப்படுபவன் குறோணியின் ஆறாவது துண்டின் பூலோகப் பிறப்பு ஆவான். 

இவன் பூவுலகில் பிறந்தவுடன் அழைக்கப்பட்டு சிவபெருமான் முன்னிலையில் நிறுத்தப்படுகிறான். அவர் மேல் நம்பிக்கை இல்லாதவனாய் அவரை அவன் இழிவுபடுத்த, அவரிடம் தேவைப்படும் வரங்களை கேட்க சொல்கிறார்கள், தேவர்கள். உடனே ஒரு பெண்ணை படைத்துக் கொடுக்குமாறு கேட்க, சிவன் ஒரு பெண்ணை படைத்து கொடுக்கிறார். இதன் பின்னால் தான் அவர் மேல் கலியனுக்கு நம்பிக்கை வருகிறது. அதன் பின்னால் உலகை ஆளும் பொருட்டு பல விதமான வரங்களைக் கேட்கிறான்.  

## கலியன் கேட்ட வரங்கள்

* மாயவனாரின் திருமுடி, சக்கரம் மற்றும் இரதம்.
* சிவனுடைய வெண்ணீறு 
* அந்தணரின் பிறப்பு
* சக்திக்குரிய வலக்கூறு
* சிவனின் மூல மந்திரம்
* சக்தி மூல மந்திரம்
* தவத்துக்குரிய மூல மந்திரம்
* பிரம்ம தேவரின் மூல மந்திரம்
* நாராயணரின் மூல மந்திரம்
* இலட்சுமியின் மூல மந்திரம்
* தெய்வ சக்திகளின் மூல மந்திரம்
* காலனின் மூல மந்திரம்
* காமாட்சி மூல மந்திரம்
* கன்னி சரஸ்வதி மூல மந்திரம்
* காளி தன் மூல மந்திரம்
* கணபதியின் மூல மந்திரம்
* சுப்பிரமணியரின் மூல மந்திரம்
* கிங்கிலியர் தன் மூல மந்திரம்
* ஆயிரத்து எட்டு அண்டத்துக்குரிய மூல மந்திரம்
* கூடு விட்டு கூடு பாயிம் வித்தை
* நாட்டை அழித்து நகரில் கொள்ளை அடித்தல்
* உலகம் அனைத்தையும் தூங்க வைக்கும் தந்திரம்
* அயர்த்தி மோகினியின் கரு (உற்பத்தி விதி)
* ஆவடக்கு மோகினி உருவாக்கும் வித்தை
* அழைக்க வெகு மோகினியை கட்டுப்படுத்தும் இரகசியம்
* ஆண்களையும் பெண்களையும் பிரிக்கும் தந்திரம்
* கோள்களின் செயல்பாடுகளை பயன்படுத்தி குடிகெடுக்கும் தந்திரம்
* உலகம் அனைத்தும் இயங்காவண்ணம் ஏகம் தனை ஸ்தம்பிக்கச்செய்யும் வலிமை
* மந்திர வித்தைகள் மற்றும் அதன் கரு
* பூசை விதிமுறைகள்
* புவனச்சக்கரத்தின் இயக்க கட்டுப்பாடு
* தீட்சை விதிமுறைகள் மற்றும் சிவ விதி
* நீர் மற்றும் கனல் ஆகியவற்றின் மேல் மிதக்கும் வித்தைகள்
* கலையை ஆட்சி செய்யும் வித்தை
* மிருகங்களை கட்டுப்படுத்தி வேலை வாங்கும் வித்தை
* வாதைகளை கட்டுப்படுத்தும் திறமை
* அட்ட-கர்மங்களிடத்தும் ஆதிக்கம் செலுத்தும் தன்மை
* மொட்டைக் குறளியை ஏவல் செய்யப் பணிக்கும் உரிமை
* மந்திரஜாலம், இந்திரஜாலம் மற்றும் மாய்மாலத் தந்திரம்
* தனக்கு இடையூறு செய்யும் கோள்களை அறிய உதவும் குளிகை 
* வரும் நோய்களை தீர்க்க வைத்திய சாஸ்திரம்
* தந்திரத்துக்கான சாஸ்திர வகைகள்
* சிவன், பிரம்மா, விஷ்ணு ஆகிய மூவரின் வடிவம்
* தனது முற்பிறப்பை அறியும் அறிவு
* தேவர்களின் பிறப்பு இரகசியம்
* பறக்கும் குளிகை
* சிவனை அழைக்கும் குளிகை
* அனைத்தையும் கண்காணாமல் மறைக்கும் குளிகை
* திருமாலை அழைக்கும் குளிகை
* மாயாஜாலம் செய்யும் குளிகை
* சக்தியை வரவளைக்கும் குளிகை
* வேதங்களை வரவளைக்கும் குளிகை
* காளிதனை வேலைவாங்கும் குளிகை
* கூளிப்பேய் கணங்களை அழைத்து ஏவல் செய்யப் பணிக்கும் குளிகை
* தேவரையும் வானவரையும் வரவழைக்கும் குளிகை
* மூவரையும் அழைத்து வேடிக்கை காட்டும் குளிகை
* தனக்கு பழி செய்தவரை வெல்லும் குளிகை
* தலைவிதி முதலியவற்றை அறியப் பயன்படும் குளிகை

## ஆதாரம்

* நா.விவேகானந்தன், **அகிலத்திரட்டு அம்மானை மூலமும் உரையும்**, முதற் பாகம், 2003. 

பகுப்பு:அய்யாவழி
பகுப்பு:அய்யாவழி புராணம்
காணாமல் போன காசு உவமை

**காணாமல் போன காசு** இயேசு தனது போதனைகளின் போது கூறிய ஒரு உவமானக் கதையாகும். இது இயேசுவை பரிசேயர் இயேசுவை பாவிகளுடன் சேர்ந்து அவர்களுக்கு போதிக்கிறார் என குற்றஞ்சாட்டியபோது, மனம் திரும்புதல் பற்றி கூறிய மூன்று உவமைகளில் இரண்டாவதாகும். இயேசு நீதிமான்களுக்கன்றி பாவிகளுக்கே அதிகமாக தேவை என்பதை வழியுறுத்து முகமாக கூறப்பட்டது. காணாமல் போன ஆடு உவமை, ஊதாரி மைந்தன் உவமை என்பவற்றுடன் ஒரே பொருளை கொண்டிருக்கிறது.

## உவமை
ஒரு பெண்ணிடம் இருந்த பத்துத் வெள்ளிக்காசுகளுள் ஒன்று காணாமற் போய்விட்டால் அவர் எண்ணெய் விளக்கை ஏற்றி வீட்டைப் பெருக்கி அதைக் கண்டுபிடிக்கும்வரை கவனமாகத் தேடுவதில்லையா? கண்டுபிடித்ததும், அவர் தோழியரையும் அண்டை வீட்டாரையும் அழைத்து, "என்னோடு மகிழுங்கள், ஏனெனில் காணாமற் போன வெள்ளிக்காசைக் கண்டுபிடித்துவிட்டேன்" என்பாள்.

## பொருள்
காணாமல் போன காசு பாவ வழியில் சென்று கடவுளை விட்டு தூரமாக இருக்கும் மனிதரை குறிக்கிறது. அவன் மீண்டும் கடவுளிடம் திரும்பும் போது விண்ணரசில் மிக மகிழ்ச்சி உண்டாகும். பொருளை இவற்றுடன் ஒப்பிடுக; காணாமல் போன ஆடு உவமை, ஊதாரி மைந்தன் உவமை.

## இவற்றையும் பார்க்கவும்
* இயேசுவின் உவமைகள்

## உசாத்துணைகள்
* தமிழ் விவிலியம் லூக்கா
* கத்தோலிக்க கலைக்களஞ்சியம் உவமைகள்

## வெளியிணப்புகள்

* தமிழ் கிறிஸ்தவ சபை  உவமைகள்

## மேற்கோள்கள்

பகுப்பு:இயேசுவின் உவமைகள்
பகுப்பு:லூக்கா நற்செய்தி
மாதிகை

**மாதிகை** (அல்லது *மாசிகை*) என்பது மாதம் ஒருமுறை வெளியாகும் இதழ் (சஞ்சிகை). பல தமிழ் இலக்கிய இதழ்கள் மாதிகையாகவே வெளியாகின்றன. மாதிகை, திங்களிதழ், மாத இதழ் என்பன ஒரு பொருள் குறிக்கும் சொற்கள். உலகெங்கிலும், பல மொழிகளிலும், மாதிகைகள் பெரும்பாலும் 19-ஆம் நூற்றாண்டில்தான் வெளிவரத்தொடங்கின. தமிழில் பழைய மாதிகைகள் 1860-இல் வெளிவந்த தேசோபகாரி, 1864-இல் வெளிவந்த தத்துவ போதினி, 1870-இல் வெளிவந்த சத்திய வர்த்தினி, 1870-இல் வெளிவந்த நற்போதம், 1880-இல் வெளிவந்த கோயமுத்தூர் கலாநிதி முதலியன ஆகும். சுமார் 1860-இல் தொடங்கி 1957-ஆம் ஆண்டு வரை உள்ள ஆண்டுகளில் தொடங்கப்பட்ட 346 தமிழ் மாதிகைகள் பற்றிய குறிப்புகள் இன்று அறியப்படுவன
## மேற்கோள்


பகுப்பு:இதழ்கள்
வெள்ளி

வெள்ளி என்னும் தலைப்பில் உள்ள கட்டுரைகள்:
*வெள்ளி, தனிமம், உலோகம், மாழை
*வெள்ளி, கோள்
*வால் வெள்ளி
*வெள்ளிப் பதக்கம், விருது
*வெள்ளி, கிழமை
*புனித வெள்ளி, கிறித்தவர்களின் புனித நாள்
*சிங்கப்பூர் வெள்ளி, நாணயம்
*மலேசிய வெள்ளி, நாணயம்
*அமெரிக்க வெள்ளி (அமெரிக்கத் தாலர், அமெரிக்க "டாலர்")
*வெள்ளி, கடற்கரை

;இதழ்கள்:
*வெள்ளி (1945 சிற்றிதழ்)
*முஸ்லிம் வெள்ளி (இதழ்)
*வெள்ளி மலர் (சிற்றிதழ்)

பகுப்பு:பக்கவழி நெறிப்படுத்தல்
வெள்ளி (கிழமை)

**வெள்ளிக் கிழமை** என்பது ஒரு கிழமையில் (வாரத்தில்) உள்ள ஏழு நாட்களில் ஒரு நாள். வியாழக் கிழமைக்கு அடுத்ததாக வரும் நாள். வெள்ளிக்கிழமைக்கு அடுத்து சனிக் கிழமை வரும். வெள்ளி என்னும் கோள்மீனுக்கு உரிய நாளாகக் கருதப்படுகின்றது. பல மதங்களைப் பின்பற்றுபவர்கள் வெள்ளிக்கிழமையை ஒரு நன்னாளாகக் (புனித நாளாகக்) கருதுகின்றனர்.

வெள்ளிக் கிழமை இஸ்லாமியர்களுக்குப் புனித நாளாகையால் பல  இஸ்லாமிய நாடுகளில் வெள்ளிக்கிழமை விடுமுறை நாளாகும். இதனால் அந்நாடுகளில் வெள்ளிக் கிழமை வார இறுதி நாட்களில் ஒன்றாக அமைகிறது.

## மேற்கோள்கள்

பகுப்பு:கிழமை நாட்கள்
வியாழன்

வியாழன் என்னும் தலைப்புகளில் உள்ள கட்டுரைகள்:

*வியாழன் (கோள்)
*வியாழன் (கிழமை)

பகுப்பு:பக்கவழி நெறிப்படுத்தல்

வியா என்ரால் பெரிய niraintha ena porulpadum.vaanil  periya collaga valam varuvathanalaeyae viyazhan engindranar.  

tamilnadu padanool kazhagam 8m vaguppu,10m pakkam ulladhu.
சனி

**சனி** என்னும் தலைப்பில் உள்ள கட்டுரைகள்:

* சனி (கோள்)
* சனி (கிழமை)
* சனி (இந்துக் கடவுள்)

பகுப்பு:பக்கவழி நெறிப்படுத்தல்
சனி (கிழமை)

**சனிக் கிழமை** என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள். வெள்ளிக்கிழமைக்கு அடுத்து வரும் நாள். சனிக்கிழமைக்கு அடுத்து ஞாயிற்றுக் கிழமை வரும். பட்டையான வளையம் சூழ்ந்துள்ள மிகப் பெரிய கோளாகிய சனிக்கு உரிய நாளாக பெயரிடப்பட்டுள்ளது. கிழமை என்றால் உரிமை என்று பொருள்.

## மேற்கோள்கள்

பகுப்பு:கிழமை நாட்கள்
திவாகர நிகண்டு

[thumb|250px|right|[திவாகர முனிவர் அருளிய சேந்தன் திவாகர நிகண்டு]]

**திவாகர நிகண்டு** என்னும் நிகண்டு நூல் கி.பி. 6 -ஆம் நூற்றாண்டில் வாழ்ந்த திவாகர முனிவர் என்ற சமண முனிவரால் இயற்றப்பட்டது. இந்த நிகண்டினை இயற்றியவர் தொடர்பாகவும், அவரின் சமயம் தொடர்பாகவும், அஃது இயற்றப்பட்ட காலம் தொடர்பாகவும் முரண்பட்ட கருத்துகளே ஆய்வாளர்கள் மத்தியில் இருந்து வருகிறது. அக்காலத்தில் இருந்த சேந்தன் என்னும் அரசனால் வேண்டப்பட்டு திவாகர முனிவர் இந்நுலை இயற்றியதால் **சேந்தன் திவாகரம்** என்றும் இந்நூல் அழைக்கப்படுகின்றது. இந்நூல் *ஆதி திவாகரம்* என்னும் நூலைத் தழுவி எழுதியதாகக் கருதப்படுகின்றது.

இந்நூல் 12 பிரிவுகளைக் கொண்டது. இதில் 2180 நூற்பாக்களால் 9500 சொற்களுக்கு விளக்கம் தரப்பட்டுளது. ஒவ்வொரு தொகுதியும், ஒரு பாட்டூடாகவே முற்றுப்பெறுகிறது. இந்நூலின் சிறப்புகளில் ஒன்று, இதில் பலபொருள் தரும் 384 சொற்கள் உள்ளன. மேலும் இந்நூலில் பெரும்பாலும் சங்க கால இலக்கியச் சொற்கள் மிகுதியாகவும், பிற்கால சொற்கள் குறைவாகவும் பயன்படுத்தப்பட்டுள்ளன. தமிழில் இன்றுள்ள நிகண்டுகளில் இதுவே காலத்தால் முந்தியது.

இந்நூல் 12 தொகுதிகளைக் கொண்டது. கே. எஸ். ஸ்ரீநிவாசபிள்ளையும், பேராசிரியர் எஸ். வையாபுரி பிள்ளையும் இப்பாட்டுகளில் சிலவற்றைத் தமது நூல்களில் குறிப்பிட்டுள்ளபோதும், அவற்றை அறிவியல் ரீதியாக ஆராய்ந்து எதனையும் கூறவில்லை. பின்னர் இவர்களின் தமிழ் இலக்கியங்களை ஆராய்ந்து நூல்களையும், கட்டுரைகளையும் எழுதியவர்கள், இன்றுவரை இந்தப்பாட்டுகள் அனைத்தையும் முழுமையாக ஆராய்ந்து ஆய்வுக்கட்டுரைகளை எழுதவில்லை. 

இந்த நிகண்டினை இயற்றியவர் ‘சைவன்‘ என ஒருசாராரும், ஆனால் பெரும்பான்மையான ஆய்வாளர்கள் ‘ஜைனன்‘ எனவும் கூறுவர். பேராசிரியர் வையாபுரி பிள்ளை இது பற்றித் தனது "History of Tamil Language and Literature" என்ற நூலின் பக்கம் - 164-இல் "The earliest Nighandu (lexicon) in Tamil, Divakaram, is a Jain work. Forgetting this, Saivaite scribes and editors have placed Siva's name at the beginning of the first section in contravention of Jain practice" எனக் கூறியுள்ளார்.

‘சேந்தன் திவாகரம்’ என்ற நிகண்டானது, சென்னைக் கல்விச் சங்கத்துத் தாண்டவராய முதலியாரால் பதிப்பிக்கப்பட்ட பத்துத் தொகுதிகளின் மூலத்தையும், சென்னைக் கல்விச் சங்கத்து வித்துவான்களால் பதிப்பிக்கப்பட்ட மிகுதி இரண்டு மூலத்தையும் இணைத்து, 1923-ஆம் ஆண்டில், முதன்முதலாக, அச்சு வடிவில் முழுமையான நூலாக வெளியிடப்பட்டிருந்தது. பின்னர், அது 1958-ஆம் ஆண்டில் சைவ சித்தாந்த நூற்பதிப்புக் கழகத்தினால் வெளியிடப்பட்டிருந்தது.

## திவாகரத்தின் 12 பிரிவுகள்
# தெய்வப்பெயர் தொகுதி
# மக்கட் பெயர் தொகுதி
# விலங்குப் பெயர் தொகுதி
# மரப் பெயர் தொகுதி
# இடப் பெயர் தொகுதி
# பல்பொருள் பெயர்த்தொகுதி
# செயற்கைப் பெயர் தொகுதி
# பண்புப் பெயர் தொகுதி
# செயல் பற்றிய பெயர்த் கொகுதி
# ஒலி பற்றிய பெயர்த் தொகுதி
# ஒருசொல் பலபொருள் பெயர்த்தொகுதி
# பல்பொருள் ஒரு பெயர்த்தொகுதி

## இதையும் காண்க
* செழியன் சேந்தன்
* சேந்தன் (சங்ககாலம்)

## மேற்கோள்கள்

## வெளி இணைப்புகள்
*தமிழில் ஆதி நிகண்டு திவாகரம்

பகுப்பு:நிகண்டுகள்
பகுப்பு:8 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
சேந்தன்

சேந்தன் என்னும் பெயர் கொண்ட பெருமக்கள் பலர் வாழ்ந்துவந்தனர். 
சேந்தன் என்னும் சொல் 'சேயோன்'  என்னும் முருகனைக் குறிக்கும்.

அவர்களைப் பற்றிய செய்திகளைத் தரும் **நிரலடைவை** இங்குக் காணலாம்.
## நிரலடைவு

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு
பிங்கல நிகண்டு

**பிங்கல நிகண்டு** நூலைப் **பிங்கலம்** என்றும் வழங்குவர். இது சோழர்கள் ஆண்ட கி.பி. 10-ஆம் நூற்றாண்டில் பிங்கல முனிவர் என்பவரால் இயற்றப்பட்டது. இவர் திவாகர முனிவரின் மாணவர்களில் ஒருவர். சமண சமயத்தைச் சார்ந்தவர். இந் நிகண்டில் 10 பிரிவுகள் உள்ளன, அவற்றுள் 4121 சூத்திரங்களால் 14,700 சொற்களுக்கு விளக்கம் தரப்படுகின்றது. மேலும் 1091 சொற்களுக்குப் பல பொருட்கள் கூறப்படுகின்றன.

அகத்தியம் என்னும் நூலழிந்து தொல்காப்பியம் நிலை பெற்றது போல், ஆதி திவாகரத்தின் அடியாய்ப் பிறந்தது இந்நூல். காலத்தில் முந்தைய இந்நூல், நிகண்டுகளுள் கடைசியாக அச்சிடப்பட்ட நிகண்டாகும்.  திவாகர நிகண்டைக்  காட்டிலும் பல சொற்கள் கொண்டது இந்நூல்.

## நூல் அமைப்பு
நிகண்டு நூல்களில் பழமையதான திவாகர நிகண்டு சொற்களை இக்கால அகராதி போல அகர வரிசையில் அடுக்கிக்கொண்டு பொருள் கூறுகிறது. இந்த நிகண்டு ஒன்றுவிட்ட அடுத்த எழுத்தான எதுகை அடிப்படையில் சொற்களை அடுக்கிக்கொண்டு சொல்லின் பொருளை விளக்குகின்றது.

## மேற்கோள்கள்

பகுப்பு:நிகண்டுகள்
சூடாமணி நிகண்டு

**சூடாமணி நிகண்டு** என்னும் நூல் கி.பி. 16 ஆம் நூற்றாண்டில் வாழ்ந்த மண்டல புருடர் என்னும் சமணரால் இயற்றப்பட்டது. இந் நிகண்டு ஆசிரியர் மண்டல புருடர் அவர்கள் வீரமண்டல புருடர் என்றும் அழைக்கப்பட்டார். இந்நூல் 12 பிரிவுகளாக பிரிக்கப்பட்டு விருத்தப்பாவால் ஆன நூல் ஆகும். இதில் 1197 சூத்திரங்களில் 11,000 சொற்களுக்கு விளக்கம் தரப்பட்டுள்ளது.

## பகுப்பு
சூடாமணி நிகண்டுவில் உள்ள பெயர்த் தொகுதிகள்:-
தேவப்பெயர், மக்கள் பெயர்,விலங்கின் பெயர்,மரப்பெயர்,இடப் பெயர், பல்பொருட் பெயர்,செயற்கை வடிவப் பெயர், பண்பு பற்றிய பெயர்,செயல் பற்றிய பெயர், ஒலி பற்றிய பெயர்.

## உசாத்துணை
* சூடாமணி நிகண்டு மூலமும் உரையும்-ஆறுமுக நாவலரால் பரிசோதிக்கப்பட்டது- விஸ்வநாதபிள்ளை- வித்தியா நுபாலன யந்திரசாலை பதிப்பு,சென்னை.சித்தார்தி வருடம் கார்த்திகை மாதம்

* சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001, 

## மேற்கோள்

## வெளி இணைப்பு
சூடாமணி நிகண்டு

பகுப்பு:நிகண்டுகள்
பகுப்பு:16 ஆம் நூற்றாண்டுத் தமிழ் நூல்கள்
வியாழன் (கிழமை)

வியாழக்கிழமை என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள். புதன்கிழமைக்கு அடுத்து வரும் நாள். வியாழக்கிழமைக்கு அடுத்து வெள்ளிக் கிழமை வரும். மிகப் பெரிய கோளாகிய வியாழனுக்கு உரிய நாளாக பெயரிடப்பட்டுள்ளது. கிழமை என்றால் உரிமை என்று பொருள்.வியாழன் கிழமைக்கு ஆங்கிலத்தில் THURSDAY என்று பெயர்.

## மேற்கோள்கள்

பகுப்பு:கிழமை நாட்கள்
உரிச்சொல் நிகண்டு

தமிழில் உள்ள சொற்களுக்கு நிகரான அண்டி நிற்கும் சொற்களைத் தொகுத்துக் கூறுவது நிகண்டு. 
நிகர்+அண்டு = நிகரண்டு > நிகண்டு.

**உரிச்சொல் நிகண்டு** என்னும் சொற்களுக்குப் பொருள் கூறும் நிகண்டு நூலைக் கி.பி.14-ஆம் நூற்றாண்டில் வாழ்ந்த காங்கேயர் என்னும் சைவ சமயத்தைச் சேர்ந்தவர் இயற்றினார். வெண்பாவால் இயற்றப்பட்ட இந் நிகண்டு  12 பிரிவுகளைக் கொண்டது. இதில் 287 சூத்திரங்களினால் 3200 சொற்களுக்கு விளக்கம் தருகின்றது.

## நிகண்டுகள் சிறு கண்ணோட்டம்
சங்க காலத்தில் சோழநாட்டு அம்பர் என்னும் ஊரில் வாழ்ந்த வள்ளல் ‘அம்பர் கிழான் அருவந்தை’. இவன் மகன் சேந்தன். 
*10-ஆம் நூற்றாண்டு வாக்கில் இவர்கள் வழியில் வந்த சேந்தன் போற்றிய தமிழ்ப்புலவர் **திவாகர** **முனிவர்**.இவர் செய்த நிகண்டு நூல் **சேந்தன் திவாகரம்**. 
*திவாகர முனிவர் மாணவர் பிங்கல முனிவர். **பிங்கல முனிவர்** செய்த நூல் **பிங்கல நிகண்டு**. 
*பின்னர் 14-ஆம் நூற்றாண்டுக்கு முன்னர் வாழ்ந்த **காங்கேயர்** என்பவர் செய்த நூல் **உரிச்சொல் நிகண்டு.**
*பின்னர் 14 அல்லது 15-ஆம் நூற்றாண்டு வாக்கில் **கயாதரர்** என்பவர் செய்த நூல் **கயாதரம்**. 
*பின்னர் 16-ஆம் நூற்றாண்டில் **மண்டல புருடர்** என்பவர் செய்த நூல் **சூடாமணி நிகண்டு**.
*பின்னர் 17-ஆம் நூற்றாண்டில் **ஆண்டியப்பப் புலவர்** செய்த **ஆசிரிய நிகண்டு**

## ஆசிரிய நிகண்டு - காலம், குறிப்பு
*மதுரைச் சிவப்பிரகாசர்  என்பவர் சிவப்பிரகாசம்  என்னும் நூலுக்கு எழுதிய உரையில் இந்த நிகண்டின் பாடல் ஒன்றை  மேற்கோளாகத் தந்துள்ளார். எனவே உரிச்சொல் நிகண்டின் காலம் 14-ஆம் நூற்றாண்டு எனலாம்.
*உரிச்சொல் நிகண்டு காட்டும் வணக்கத்தைக் குறிக்கும் சொற்கள்

::இவற்றில் ‘சலாம்’ என்னும் சொல் முகமதியர் வரவால் புகுந்தது.

*கொங்குநாட்டு நூல் ஒன்று இதன் ஆசிரியர் காங்கேயரைத் தன் நாட்டு மோரூரில் வாழ்ந்தவன் எனக் குறிப்பிடுகிறது.  
:காங்கேயன் நாலாயிரக்கோவை என்னும் நூல் ஒட்டக்கூத்தரால் பாடப்பட்டது. 
:காங்கேயர் செங்கற்பட்டு மாவட்டத்தில் வாழ்ந்தவர் என்னும் கருத்தும் உண்டு.
:திருக்கானை என்னும் ஊரில் வாழ்ந்த வணிகன் ‘பராக்கிரம தேவ பாண்டியன்’ என்பவன் இந்த நிகண்டை 10 தொகுதியில் சேர்த்தான் என்னும் குறிப்பு இந் நூலின் ஏட்டுப் பிரதி ஒன்றில் உள்ளது.
*காங்கேயர் சைவர் என்பதை இந்நூலிலுள்ள கடவுள் வணக்கப் பாடல்களால் உணரமுடிகிறது.
*நூலில் உள்ளவை
:12 தொகுதி
:3200 சொற்களுக்குப் பொருள்
*பதிப்பு
#1840 புதுச்சேரி பதிப்பு 
#1858 யாழ்ப்பாணம் சதாசிவப்பிள்ளை பதிப்பு
#1905 சுன்னாகம் குமாரசாமிப்பிள்ளை பதிப்பு

## கருவிநூல்
* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
* சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001,

## அடிக்குறிப்புகள்

பகுப்பு:நிகண்டுகள்
காணாமல் போன ஆடு உவமை

**காணாமல் போன ஆடு** இயேசு தனது போதனைகளின் போது கூறிய ஒரு உவமானக் கதையாகும். இது இயேசுவை பரிசேயர் இயேசுவை பாவிகளுடன் சேர்ந்து அவர்களுக்கு போதிக்கிறார் என குற்றஞ்சாட்டியபோது, மனம் திரும்புதல் பற்றி கூறிய மூன்று உவமைகளில் முதலாவதாகும். இயேசு நீதிமான்களுக்கன்றி பாவிகளுக்கே அதிகமாக தேவை என்பதை வழியுறுத்து முகமாக கூறப்பட்டது. காணாமல் போன காசு உவமை, ஊதாரி மைந்தன் உவமை என்பவற்றுடன் ஒரே பொருளை கொண்டிருக்கிறது. இது மத்தேயு மற்றும் லூக்கா நற்செய்திகளில் கூறப்பட்டுள்ளது. ,. 

## உவமை
ஒருவரிடம் இருக்கும் நூறு ஆடுகளுள் ஒன்று காணாமற் போனால் அவர் தொண்ணூற்றொன்பது ஆடுகளையும் பாலை நிலத்தில் விட்டுவிட்டு, காணாமற் போனதைக் கண்டுபிடிக்கும் வரை தேடிச்செல்ல மாட்டாரா? கண்டுபிடித்ததும், அவர் அதை மகிழ்ச்சியோடு தம் தோள்மேல் போட்டுக் கொள்வார். வீட்டுக்கு வந்து, நண்பர்களையும் அண்டை வீட்டாரையும் அழைத்து, "என்னோடு மகிழுங்கள். ஏனெனில் காணாமற்போன என் ஆட்டைக் கண்டுபிடித்து விட்டேன்" என்பார்.

## பொருள்

காணாமல் போன ஆடு பாவ வழியில் சென்று கடவுளை விட்டு தூரமாக இருக்கும் மனிதரை குறிக்கிறது. அவன் மீண்டும் கடவுளிடம் திரும்பும் போது விண்ணரசில் மிக மகிழ்ச்சி உண்டாகும். மனம் மாறத் தேவையில்லாத் தொண்ணூற்றொன்பது நேர்மையாளர்களைக் குறித்து உண்டாகும் மகிழ்ச்சியை விட, மனம் மாறிய ஒரு பாவியைக் குறித்து விண்ணுலகில் மிகுதியான மகிழ்ச்சி உண்டாகும். பொருளை இவற்றுடன் ஒப்பிடுக; காணாமல் போன காசு உவமை, ஊதாரி மைந்தன் உவமை.

## இவற்றையும் பார்க்கவும்
* இயேசுவின் உவமைகள்

## உசாத்துணைகள்
* தமிழ் விவிலியம் லூக்கா
* தமிழ் விவிலியம் மத்தேயு
* கத்தோலிக்க கலைக்களஞ்சியம் உவமைகள்

## வெளியிணப்புகள்
* தமிழ் கிறிஸ்தவ சபை  உவமைகள்

## மேற்கோள்கள்

பகுப்பு:இயேசுவின் உவமைகள்
கடுகு விதையின் உவமை

**கடுகுவிதையின் உவமை**  இயேசு தனது போதனைகளின் போது கூறிய உவமானக் கதையாகும். இது விவிலித்தில் மூன்று நற்செய்திகளில் எழுதப்பட்டுள்ளது. இது , ,  இல் காணப்படுகிறது. இதில் இயேசு விண்ணரசை சிறிய விதையொன்று வளர்ந்து பெரிய மரமாகி பல பறவைகளுக்கு நிழல்தருவதற்கு ஒப்பிடுகிறார். இதன் கருத்து, எவ்வளவு பெரிய செயல்களும் ஒரு சிறிய ஆரம்பத்தையே கொண்டிருக்கின்றன என்பதாகும்.

## உவமை
விண்ணரசு ஒரு கடுகு விதைக்கு ஒப்பாகும். ஒருவர் அதை எடுத்துத் தம் தோட்டத்தில் இட்டார். அது வளர்ந்து மரமாயிற்று. வானத்துப் பறவைகள் அதன் கிளைகளில் தங்கின.

## இவற்றையும் பார்க்கவும்
* இயேசுவின் உவமைகள்

## உசாத்துணைகள்
* தமிழ் விவிலியம் லூக்கா
* தமிழ் விவிலியம் மத்தேயு
*  கத்தோலிக்க கலைக்களஞ்சியம் உவமைகள்

## வெளியிணப்புகள்
* தமிழ் கிறிஸ்தவ சபை  உவமைகள்
* கடுகு மரம் பறவைகளை தாங்குமா?{{Dead link|* கடுகுவிதையின் உவமை  உண்மையான கருத்து என்ன?
* கடுகு விதை உவமை

## மேற்கோள்கள்

பகுப்பு:இயேசுவின் உவமைகள்
மூட செல்வந்தன் உவமை

**மூட செல்வந்தன்** இயேசு தனது போதனைகளின் போது கூறிய உவமானக்கதையாகும். இது  இல் எழுதப்பட்டுள்ளது. இவ்வுவமை, இயேசு போதித்துக் கொண்டிருக்கும் போது சொத்து பிரச்சினை ஒன்றை தீர்த்துக்கொள்ள வந்த இரு சகோதரரை பார்த்து கூறிய உவமையாகும். அவர்களுக்கும் போதனையை கேட்க குழுமியிருந்தா மக்களையும் நோக்கி இவ்வுலக செல்வங்களை சேர்ப்பது வீணானது என்பதை விளக்க கூறப்பட்ட உவமையாகும்.

## உவமை
ஒரு செல்வந்தனின் நிலம் நன்றாய் விளைந்தது. அவன், "நான் என்ன செய்வேன்? என் விளை பொருள்களைச் சேர்த்து வைக்க இடமில்லையே." என்று எண்ணினான். "ஒன்று செய்வேன் என் களஞ்சியங்களை இடித்து இன்னும் பெரிதாகக் கட்டுவேன் அங்கு என் தானியத்தையும் பொருள்களையும் சேர்த்து வைப்பேன்". பின்பு, "என் நெஞ்சமே, உனக்குப் பல்லாண்டுகளுக்கு வேண்டிய பல வகைப் பொருள்கள் வைக்கப்பட்டுள்ளன நீ ஓய்வெடு உண்டு குடித்து, மகிழ்ச்சியில் திளைத்திடு" எனச் சொல்வேன்" என்று தனக்குள் கூறிக்கொண்டான். ஆனால் கடவுள் அவனிடம், "அறிவிலியே, இன்றிரவே உன் உயிர் உன்னைவிட்டுப் பிரிந்துவிடும். அப்பொழுது நீ சேர்த்து வைத்தவை யாருடையவையாகும்?" என்று கேட்டார். கடவுள் முன்னிலையில் செல்வம் சேர்ப்பவர் இத்தகையோரே.

## பொருள்
இதன் பொருள் தெளிவானது. அதாவது இவ்வுலக செல்வங்கள் ஒருவனது மரணத்தை தடைசெய்யாது. மரணம் அறியாத நேரத்தில் வரும், அதற்கு மனிதர் தயாரக இருக்க வேண்டும். மனிதனின் திட்டங்கள் கடவுள் முன்னதாக அறிவிலியின் உளறல் போன்றது.

## இவற்றையும் பார்க்கவும்
* இயேசுவின் உவமைகள்

## உசாத்துணைகள்
* தமிழ் விவிலியம் லூக்கா
* கத்தோலிக்க கலைக்களஞ்சியம் உவமைகள்

## வெளியிணப்புகள்
* தமிழ் கிறிஸ்தவ சபை  உவமைகள்

பகுப்பு:இயேசுவின் உவமைகள்
பகுப்பு:லூக்கா நற்செய்தி
ஆசிரிய நிகண்டு

**ஆசிரிய நிகண்டு** என்னும் சொற்களுக்குப் பொருள் கூறும் நிகண்டு நூல் ஆண்டிப் புலவரால் இயற்றப்பட்டது.  நூலாசிரியர் தமிழ்நாட்டில் உள்ள செஞ்சியை அடுத்த ஊற்றங்காலில் பிறந்தவர். இவர் பாவாடை வாத்தியார் என்பவரின் மகன்.  இந்த நிகண்டு 17 ஆம் நூற்றாண்டைச் சார்ந்தது ஆகும்.

## உசாத் துணை
சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001,

## மேற்கோள்கள்


## வேறு நூல்
இதே பெயரில் வேறு ஒரு நூல் உள்ளது. வித்துவான் வீ.சொ்க்கலிங்கம் அவர்கள் பதிப்பித்த நூல், தஞ்சை சரசுவதி மகால் நூலகம் 1975 ல் முதல் பதிப்பும், 1997 ல் இரண்டாம் பதிப்பும் வெளியிட்டது. இணைப்பு - https://archive.org/details/dli.jZY9lup2kZl6TuXGlZQdjZM3kZpy.TVA_BOK_0008389

பகுப்பு:நிகண்டுகள்
அகராதி நிகண்டு

**அகராதி நிகண்டு** என்னும் சொற்களுக்குப் பொருள் கூறும் நிகண்டு நூல் கி.பி. 16 ஆம் நூற்றாண்டில் வாழ்ந்த இரேவண சித்தர் என்பவரால் இயற்றப்பட்டது.  இவர் வீர சைவ சமயத்தைச் சார்ந்தவர்.  

இந்நூல் 10 பிரிவுகளாக பிரிக்கப்பட்டு நூற்பாவால் இயற்றப்பட்ட 3334 சூத்திரங்களில், 12,000 சொற்களுக்கு விளக்கம் தருகின்றது.ஒரு சொல் பல பொருள் என்ற வகையில் இது காணப்படுகிறது. இதில் சொற்கள் அகரவரிசையில் அமைந்திருப்பது சிறப்பு. இதுவே *அகரவரிசையில்* அமைந்த *முதல்* அகராதி. வீரமாமுனிவர் 18 ஆம் நூற்றாண்டில் அமைத்த சதுரகராதிக்கும் 200 ஆண்டுகள் முந்தியது, ஆனால் செய்யுள் வடிவில் உள்ளது.

## உசாத் துணை
சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001,

## மேற்கோள்கள்

பகுப்பு:நிகண்டுகள்
பகுப்பு:16 ஆம் நூற்றாண்டுத் தமிழ் நூல்கள்
அகம்பொருள் விளக்க நிகண்டு

**அகம்பொருள் விளக்க நிகண்டு** என்னும் சொற்களுக்குப் பொருள் கூறும் நிகண்டு நூல் கி.பி. 18 ஆம் நூற்றாண்டில் வாழ்ந்த அருமந்தைய தேசிகர் என்பவரால் இயற்றப்பட்டது.

இந்நூல் 18 பிரிவுகளாக பிரிக்கப்பட்டு விருத்தப்பாவால் இயற்றப்பட்ட 700 சூத்திரங்களில், 12,000 சொற்களுக்கு விளக்கம் தருகின்றது.

## மேற்கோள்கள்

## உசாத் துணை
சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001,

பகுப்பு:நிகண்டுகள்
கயாதர நிகண்டு

**கயாதர நிகண்டு** என்னும் சொற்களுக்குப் பொருள் கூறும் நிகண்டு நூல் கி.பி. 15 ஆம் நூற்றாண்டில் வாழ்ந்த கயாதர முனிவர் என்னும் சைவ சமயத்தைச் சேர்ந்தவரால் இயற்றப்பட்டது.  கட்டளைக் கலித்துறையால் இயற்றப் பட்ட இந் நிகண்டு  11 பிரிவுகளைக் கொண்டது. இதில் 566 சூத்திரங்களினால் 10,500 சொற்களுக்கு விளக்கம் தருகின்றது. இது காலத்தால் நான்காவதாக அறியப்படும் நிகண்டு நூல். இதில் புதிய சொற்களோ விளக்கங்களோ இல்லை, ஆனால் நூல் கட்டளைக் கலித்துறையில் இயற்றபட்டுள்ளது.

## உசாத்துணைகள்
சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001,

பகுப்பு:நிகண்டுகள்
பொருள் தொகை நிகண்டு

**பொருள் தொகை நிகண்டு** என்னும் சொற்களுக்குப் பொருள் கூறும் நிகண்டு நூல் கி.பி. 18-ஆம் நூற்றாண்டில் வாழ்ந்த சுப்பிரமணிய பாரதியாரால் இயற்றப்பட்டது. 

இந்நூல் நூற்பாவால் இயற்றப்பட்ட 1000 சூத்திரங்களில், 1000 சொற்களுக்கு விளக்கம் தருகின்றது.

## உசாத்துணை

சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001, 

பகுப்பு:நிகண்டுகள்